شەفەق نیوز/ دادگای تاوانەگان کەرخ، ئمڕوو پەنجشەممە، فەرمان دوو جار وەسێدارەدان تا مردن دەرکرد، لەبان ئەو ژنە ک دوو مناڵەگەی خوەی لەبان پوڵ ئەئیمە لە بەغداد خستە چەم دیجلە، وەگورەی سەرچەوەیگ دادوەری.
لە تەشرین یەکەم ساڵ ٢٠٢٠ ، ژنیگ دوو مناڵ خوەی لەبان پوڵ ئەئیمە لە بەغداد پایتەخت خستە ناو چەم دیجلە تا گیانیان دەرچوود.
ئەو رووداوە ک کۆمەڵگای عراقی هەژان، دویای بڵاوبوین پارچە ڤیدیۆییگ لەبان ماڵپەڕەیل پەیوەندیە کۆمەڵایەتیەگان، ک نشان دەێد ژنیگ مناڵیگ هەڵگردگە و ئەواکە کڕنێد، و وەبی باکی خەێدەیانە ناو چەمەگە و هیلێدەیانە جی تا بخنکەیەن.
